KKPปีนี้เน้นสินเชื่อบริษัท-SME มากขึ้นชูเงินปันผลสูงสุดในกลุ่ม-ซื้อเป้า 73 บ.
KKPปีนี้เน้นสินเชื่อบริษัท-SME มากขึ้นชูเงินปันผลสูงสุดในกลุ่ม-ซื้อเป้า 73 บ.

31 ม.ค. 2560

บล.บัวหลวง ระบุในบทวิเคราะห์วันนี้(31ม.ค.) ว่า ธนาคารเกียรตินาคิน จำกัด (มหาชน) หรือ KKP คาดอัตราการเติบโตของสินเชื่ออยู่ที่ 5% ในปี 60 (ส่วนมากมาจากสินเชื่อบริษัท) จากปี 59 ที่ลดลง 0.8% โดยสินเชื่อ HP ลดลง 2.7% เทียบช่วงเดียวกันของปีก่อนจากยอดขายรถยนต์ที่ลดลง 4% เชื่อว่าบริษัทจะเน้นไปที่สินเชื่อบริษัท (corporate) และ SME มากขึ้นในปีนี้ และหนุนให้สินเชื่อเติบโตได้
ในขณะที่ประเมิน NIM อยู่ที่ 4.7%-4.9% ในปี 60 จาก 4.9% ปีที่แล้ว และคาดสัดส่วน NPL ต่ำกว่า 5.2% จาก 5.6% ในปี 59 ยังคงชื่นชอบ KKP จากอัตราผลตอบแทนเงินปันผลที่ค่อนข้างสูง ราว 7% ซึ่งสูงที่สุดในกลุ่มธนาคาร ยังคงคำแนะนำซื้อที่ราคาเป้าหมาย 73 บาท 